laion/Wikipedia-Exotic huggingface dataset:
חפרית מצויה

חפרית מצויה שם מדעי: Pelobates syriacus; בעבר, חפרית עין החתול) היא חסר זנב ממשפחת החפריתיים. מצב סיכון אזורי (CR(A1c2c,E בישראל שמהווה את גבול התפוצה הדרומי של המין. חפרית זו אובליגטורית לשלולית חורף, פעילה לילית וניזונה מחלזונות ומחיפושיות. מתקדמת בהליכה ודילוגים קטנים. הראשנים הם יצורים חברתיים ואף צדים ביחד על ידי הכאה בזנבותיהם בקרקע השלולית, פעולה המשחררת אורגניזמים קטנים אשר מהם ניזונים הראשנים. בתקופת הקיץ מתחפרת החפרית המצויה באדמה. בשנת 2013 נערך מבצע הצלה של חפריות מבריכת חורף באזור הצ'ק פוסט בחיפה, שם נבנה מרכז מסחרי. החפריות והראשנים שלהן הועברו לגן הזואולוגי באוניברסיטת תל אביב. ראש בית הספר, נגה קרונפלד-שור, וצוות של חוקרים ומתנדבים, גידלו את החפריות במיכלים מיוחדים עם קרקע מהאזור בו גדלו החפריות, יחד עם כבול. בנוסף גידלו עבורן רימות וצרצרים. לאחר כארבע שנים נותרו 600 חפריות, שהטילו כמות גדולה מאד של ראשנים. כל חפרית מסוגלת להטיל כעשרת אלפים ביצים. כמאה חפריות וכאלפיים ראשנים נלקחו לאתרים סודיים בעמק זבולון והושבו לטבע. הייתה זו הפעם הראשונה שחפריות עברו הרבייה בשבי. במרץ 2021, במסגרת מבצע התנדבות מיוחד ברמת השרון, הועברה אוכלוסיית חפרית עין החתול יחד עם הקרפדה הירוקה, טריטון הפסים והאילנית המצויה, מבריכת החורף שלהם לבריכה חדשה בשטחי הכפר הירוק. זאת, כי על אזור מחייתם האחרון, עומדים להקים שכונת מגורים. כמו כן מופיעה בשמורת שלולית פונדוק על יד כביש 55 ואף נזכרת בשלט של הרשות הממליץ לשמור עליה ועל השלולית. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 255-258 מדיה וקבצים בנושא חפרית מצויה בוויקישיתוף חפרית מצויה, באתר ITIS (באנגלית) חפרית מצויה, באתר NCBI (באנגלית) חפרית מצויה, באתר האנציקלופדיה של החיים (באנגלית) חפרית מצויה, באתר GBIF (באנגלית) חפרית מצויה באתר הרשימה האדומה של IUCN "הסכנה שבנאמנות לשלולית יבשה" מאת שריג גפני ואביטל גזית, באתר סנונית צפריר רינת, צפרדע נדירה חזרה לבריכות במישור החוף, באתר הארץ, 30 בינואר 2013 קרפדה חומה במילון בעלי חיים: זוחלים (תרצ"ח), 1938, באתר האקדמיה ללשון העברית חפרית מצויה באתר הרשימה האדומה של IUCN חפרית מצויה במילון בעלי חיים א"י (תשכ"ג), 1963, באתר האקדמיה ללשון העברית הספר האדום של החולייתנים בישראל בהוצאת רשות הטבע והגנים והחברה להגנת הטבע, עמוד 58 שריג גפני, דו-חיים, באתר החברה להגנת הטבע ארז ארליכמן, דור העתיד: החפריות הנדירות שבות לטבע, באתר ynet, 23 בפברואר 2017 המבצע להצלת טריטון הפסים ברמת השרון, באתר ynet, 1 באפריל 2021 ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
דורון

האם התכוונתם ל... מתנה – דורון היא מילה שמקורה ביוונית (δῶρον), מונח נרדף למתנה שם של קבוצת נחלים במחוז סבויה בצרפת (שממנה נגזרים שמם של יישובים כמו וילאר-סור-דורון) צמד דו-רון – צמד זמרים ישראלי אישים ששם משפחתם דורון: אברהם דורון – פרופסור לעבודה סוציאלית באוניברסיטה העברית בירושלים, חתן פרס ישראל בחקר העבודה הסוציאלית אהרון דורון – אלוף בצה"ל, ראש אגף כוח האדם, נציב קבילות החיילים אליהו בקשי דורון – רב, כיהן כראשון לציון בשנים 1993 - 2003 אלכס דורון – עיתונאי, מתרגם וסופר, ששימש עורך בעיתון "מעריב" ארז משה דורון – מורה רוחני גדעון דורון – פרופסור בחוג למדע המדינה באוניברסיטת תל אביב דינה דורון – שחקנית קולנוע ותיאטרון ישראלית דניאל דורון – כלכלן והוגה חברתי חיים דורון – רופא ישראלי, שכיהן כראש קופת חולים כללית חמי דורון – חבר כנסת מטעם שינוי ליזי דורון – סופרת ישראלית מאיר דורון – קצין צה"ל, מנכ"ל עיריית תל אביב-יפו, סגן וממלא מקום ראש עיריית רמת השרון פנחס דורון – פרופסור ליהדות, תנ"ך, וספרות עברית רות דורון – שחקנית וכותבת ישראלית, מראשוני תיאטרוני השוליים שי דורון – הכדורסלנית הישראלית הראשונה בליגת ה-WNBA שרה דורון – שרה בממשלת בגין וחברת כנסת מטעם מפלגת הליכוד דוראן אישים ששמם הפרטי הוא דורון הגיית המילה ביוונית: ד֫וֹרוֹן, במלעיל (ההטעמה בהברה הראשונה).
גראנד סלאם

האם התכוונתם ל... ספורט גראנד סלאם (טניס) – טורניר טניס בדרגת החשיבות הגבוהה ביותר. בכל שנה נערכים 4 טורנירי גראנד סלאם: אליפות אוסטרליה הפתוחה, אליפות צרפת הפתוחה, טורניר ווימבלדון ואליפות ארצות הברית הפתוחה גראנד סלאם (ג'ודו) – טורניר ג'ודו בעל דרגת חשיבות גבוהה גראנד סלאם (גולף) – זכייה בארבעת טורנירי הגראנד סלאם בגולף בבייסבול - חבטת הום ראן בזמן שכל הבסיסים היו מאוישים בשחקני הקבוצה של החובט צבא פצצת גרנד סלאם – פצצה אווירית כבדה בת 10 טון, ששימשה את חיל האוויר המלכותי הבריטי בשלהי מלחמת העולם השנייה.
פרנק בורזייגי

פרנק בורזייגי (באנגלית: Frank Borzage; 23 באפריל 1894 – 19 ביוני 1962), במאי ושחקן אמריקאי, הנודע בזכות הרומנטיקה המיסטית שבסרטיו. בורזייגי נולד ב-1894 בסולט לייק סיטי, יוטה. הוא היה השני מבין 14 הילדים של המהגר האיטלקי לואיג'י בורזאגה, בזמנו כורה פחם יליד רונצונה (חבל טרנטינו-אלטו אדיג'ה) ושל אשתו השווייצרית-הגרמנייה מריה ריג (Ruegg) בעבר פועלת בבית חרושת למשי. הוא החל את דרכו בתעשיית הקולנוע ההוליוודית כשחקן סרטי ראינוע. בין השנים 1912–1918 כיכב ביותר מ-110 סרטים, רובם סרטים קצרים שלא נשתמרו. הבולט מבין סרטיו כשחקן היה "Intolerance: Love's Struggle Throughout the Ages", של הבמאי ד. וו. גריפית', אולם הוא הופיע שם רק כניצב. שנה לאחר שהחל לשחק בסרטים, החל בורזייגי גם לביים סרטים קצרים, ולקראת סוף העשור הוא החל לביים סרטים ארוכים מ-20 דקות. על סרטו "הרקיע השביעי" משנת 1927 קיבל את פרס האוסקר הראשון על בימויו. סרטים חשובים אחרים שביים הם "מלאך הרחוב" (1928), "כוכב מזל" (1929), "ילדה רעה", שזיכה את בורזייגי פעם נוספת בפרס האוסקר על בימוי "הקץ לנשק" - עיבוד ראשון לספרו של ארנסט המינגוויי, שהיה מועמד בפרס האוסקר לסרט הטוב ביותר (1932), "תשוקה" (1936) עם גרי קופר ומרלן דיטריך, "מטען מסתורי" (1940) - בו כיכבו קלארק גייבל וג'ואן קרופורד, ו"מיין הספרדית" - עם מורין או'הרה, שצולם בטכניקולור באולפני RKO, לראשונה מִזה עשור. תרומתו לתעשיית הקולנוע זכתה להכרה כשבורזייגי קיבל כוכב בשדרת הכוכבים של הוליווד, מספר 6300. מדיה וקבצים בנושא פרנק בורזייגי בוויקישיתוף פרנק בורזייגי, במסד הנתונים הקולנועיים IMDb (באנגלית) פרנק בורזייגי, באתר AllMovie (באנגלית) פרנק בורזייגי, באתר Rotten Tomatoes (באנגלית) פרנק בורזייגי, במסד הנתונים הקולנועיים KinoPoisk (ברוסית) פרנק בורזייגי, באתר "Find a Grave" (באנגלית) פרנק בורזייגי, באתר אנציקלופדיה בריטניקה (באנגלית)
פרדי והדרימרס

פרדי והדרימרס (פרדי והחולמים, באנגלית: Freddie and the Dreamers) הייתה להקת רוק בריטית, מהעיר מנצ'סטר מתחילת שנות ה-60. הלהקה הוקמה בשנת 1959 על ידי פרדי גאריטי. הלהקה, שהופעת הבמה שלה הייתה קומית, קיבלה חוזה בחברת EMI. להיט הבכורה שלהם בשנת 1963 היה If you gotta make a fool of somebody של ג'יימס ריי, כשגם שני הלהיטים הבאים שאותם חיבר מיץ' מארי, הגיעו אל שלושת הגדולים במצעד הבריטי. בשנת 1964 המשיכה הלהקה להוציא להיטים שזכו להצלחה בינונית, ביניהם I love you baby של פול אנקה. בשנת 1965 כבשו פרדי והחולמים את השוק בארצות הברית והגיעו עם הלהיט השני שלהם I’m telling you now לראש המצעד האמריקאי, וכמו כן הומצא ריקוד על שמו של מנהיג הלהקה שהונצח בלהיט Do the Freddie. בשנת 1966 הקליטה הלהקה אלבום עם שירי ילדים מהסרטים של דיסני שלא הצליח כמו גם הלהיטים בעלי הסגנון המצחיק שהוציאו בשלוש השנים הבאות לפני שהפסיקו להקליט. If you gotta make a fool of somebody #3UK 06/63 I’m telling you now #2UK #1US 08/63 You were made for me #3UK #21US 12/63 Over you #13UK 03/64 I love you baby #16UK 06/64 Just for you #41UK 07/64 I understand #5UK #36US 12/64 A little you #26UK #48US 05/65 Do the Freddie #18US 06/65 Thou shalt not steal #44UK 11/65 If you’ve gotta minute baby 03/66 Playboy 07/66 If you gotta make a fool of somebody #8UK 1963 Songs from "What a crazy world" #15UK 1964 You were made for me 1964 Over you #17UK 1964 Just for you (EP with songs by Peter and Gordon) #20UK 1964 Ready Freddie go 1965 Freddie And The Dreamers 1965 Freddie and The Dreamers #5UK #19US 12/63 You were made for me 12/64 Do the Freddie #58US 07/65 Sing along party 1965 In Disneyland 1966 Kind Freddie And The Dreamers knight 1967 Oliver in the underworld 1970 הפלישה הבריטית מדיה וקבצים בנושא פרדי והדרימרס בוויקישיתוף פרדי והדרימרס, במסד הנתונים הקולנועיים IMDb (באנגלית) פרדי והדרימרס, באתר Metacritic (באנגלית) פרדי והדרימרס, באתר אפל מיוזיק (באנגלית) פרדי והדרימרס, באתר ספוטיפיי פרדי והדרימרס, באתר סאונדקלאוד (באנגלית) פרדי והדרימרס, באתר Last.fm (באנגלית) פרדי והדרימרס, באתר AllMusic (באנגלית) פרדי והדרימרס, באתר MusicBrainz (באנגלית) פרדי והדרימרס, באתר דיזר פרדי והדרימרס, באתר Yandex.Music (ברוסית) פרדי והדרימרס, באתר Discogs (באנגלית) פרדי והדרימרס, באתר Songkick (באנגלית) פרדי והדרימרס, באתר Genius פרדי והדרימרס, באתר SecondHandSongs פרדי והדרימרס, באתר בילבורד (באנגלית)
גראנד סלאם (טניס)

בטניס, גראנד סלאם הוא כינוים של ארבעת טורנירי הטניס החשובים ביותר. אליפות אוסטרליה הפתוחה אליפות צרפת הפתוחה (מוכר גם כרולאן גארוס) אליפות וימבלדון (בריטניה) אליפות ארצות הברית הפתוחה טורנירים אלו ידועים גם בשם טורנירי גראנד סלאם. מלבד היותם מרכזיים, הם נחשבים גם לטובים וליוקרתיים מבין כלל טורנירי הטניס בעולם. בהתאם לכך, התגמול לו זוכים הטניסאים המשתתפים ובמיוחד הזוכים (מבחינה כספית ומבחינת נקודות דירוג) גבוה בטורנירים אלו (ביחס לטורנירים אחרים). השימוש הראשון במונח נעשה בשנת 1933 על ידי עיתונאי אמריקאי שניסה לתאר את ניסיונו של ג'ק קרופורד לזכות בכל ארבעת הטורנירים לאחר שזכה בשלושה מהם (לבסוף נכשל קרופורד בניסיון זה). הפעם הראשונה בה הושג גראנד סלאם הייתה בשנת 1938 על ידי דון בדג' מארצות הברית. גראנד סלאם מוזהב מתרחש כאשר טניסאי זוכה בכל ארבעת טורנירי הגראנד סלאם ובמדליית זהב אולימפית בטניס באותה שנה קלנדרית. תאורטית, אירוע זה יכול לקרות רק אחת לארבע שנים כאשר נערכת האולימפיאדה. שטפי גרף (גרמניה המערבית גרמניה המערבית) - 1988, זכתה גם בזהב אולימפי זוכים אשר זכו בכל ארבעת הטורנירים באותה שנה קלנדרית: דון בדג' (ארצות הברית ארצות הברית) - 1938 מורין קונולי (ארצות הברית ארצות הברית) - 1953 רוד לייבר (אוסטרליה אוסטרליה) - פעמיים: 1962, 1969 מרגרט קורט (אוסטרליה אוסטרליה) - 1970 אף על פי שגראנד סלאם אמיתי מתרחש רק כאשר טניסאי זוכה בכל טורנירי הגראנד סלאם באותה שנה, לעיתים נוצר מצב בו טניסאי מחזיק בכל ארבעת התארים אך לא זכה בהם באותה שנה קלנדרית. להלן רשימה של טניסאים שהחזיקו בכל התארים בו-זמנית אך לא באותה שנה: מרטינה נברטילובה (ארצות הברית ארצות הברית) - 1984-1983 סרינה ויליאמס (ארצות הברית ארצות הברית) - פעמיים: 2003-2002, 2015-2014 נובאק ג'וקוביץ' (סרביה סרביה) - 2016-2015 זוהי בעצם גרסה "מרוככת" של הגראנד סלאם המוזהב - זכייה בכל ארבעת הטורנירים במהלך הקריירה, אולם לא ברצף ולא באותה השנה, ובנוסף זכייה במדליית זהב אולימפית. אנדרה אגאסי (ארצות הברית ארצות הברית) - 1992, 1994, 1995, 1999 ומדליית זהב אולימפית ב-1996 רפאל נדאל (ספרד ספרד) - 2005, 2008, 2009, 2010 ומדליית זהב אולימפית ב-2008 סרינה ויליאמס (ארצות הברית ארצות הברית) - 2002-2003 מחזיקה בכל התארים ברצף, מדליית זהב אולימפית ב-2012 נובאק ג'וקוביץ' (סרביה סרביה) - 2008, 2011, 2016 ומדליית זהב אולימפית ב-2024 להלן רשימת הטניסאים שזכו בארבעת טורנירי הגראנד סלאם אך לא ברצף ולא באותה שנה: פרד פרי (בריטניה בריטניה) - 1933, 1934, 1935 דוריס הארט (ארצות הברית ארצות הברית) - 1949, 1950, 1951, 1954 שירלי פריי (ארצות הברית ארצות הברית) - 1951, 1956, 1957 רוי אמרסון (אוסטרליה אוסטרליה) - 1961, 1963, 1964 בילי ג'ין קינג (ארצות הברית ארצות הברית) - 1968, 1967, 1968, 1972 כריס אוורט (ארצות הברית ארצות הברית) - 1974, 1975, 1982 רוג'ר פדרר (שווייץ שווייץ) - 2003, 2004, 2009 מריה שראפובה (רוסיה רוסיה) - 2004, 2006, 2008, 2012 בשוויון מספר התארים, השחקנית שהגיעה להישג ראשון רשומה קודם. שחקניות פעילות רשומות בכתב מודגש. בשוויון מספר התארים, השחקן שהגיע להישג ראשון רשום קודם. שחקנים פעילים רשומים בכתב מודגש. מדיה וקבצים בנושא גראנד סלאם בוויקישיתוף
כריזוקולה

כְריזוֹקוֹלָה הוא מינרל סיליקטי המכיל נחושת ומים ונוסחתו CuSiO3·nH2O. הכריזוקולה נוצר כתוצאה מתהליך שניוני. בתחילה מתרחש תהליך של ריכוז הנחושת בתהליכים מגמתיים הידרותרמיים שבהם תמיסות מימיות חמות המכילות נחושת עוברות דרך סלעים והנחושת שוקעת בהם (כמו בצ'ילה וברפובליקה הדמוקרטית של קונגו) או בשקיעה של נחושת מומסת מתוך מים ששטפו סלעי יסוד שבמקור ריכוז הנחושת בהם היה נמוך (כמו בבקעת תמנע). הכריזקולה נוצרת כאשר בצר הנחושת עובר חמצון הכריזוקולה נחשבה בעבר כמינרלואיד יותר מאשר כמינרל, משום שרוב הזמן היא אמורפית ורק בטמפרטורות גבוהות היא מתגבשת למבנה תלת-ממדי פילוסיליקטי - סיליקט במבנה בצורת לוחיות של Si4O10. השימוש העיקרי בכריזוקולה הוא כמקור משני לכריית נחושת, כמו כן משמש המינרל כאבן קישוט בשל צבעו הנאה הכחול-ירוק וכן בשל דמיונו לאופאל, אם כי כריזוקולה טהורה פריכה מדי למטרה זו ורק דגימות המכילות גם קוורץ ניתנות לליטוש. מקור השם מיוונית "כריסוס" – זהב ו"קולה" – דבק, רמז לשם לחומר שימש להלחים זהב. הראשון להשתמש בשם היה תאופרסטוס ב-315 לפנה"ס. מקומות שבהם ניתן למצוא את המינרל הם: ישראל (בבקעת תמנע), הרפובליקה הדמוקרטית של קונגו, צ'ילה, קורנוול באנגליה ומדינות ארצות הברית :אריזונה, יוטה, ניו מקסיקו ופנסילבניה. כריזוקולה באתר webmineral כריזוקולה, באתר אנציקלופדיה בריטניקה (באנגלית)
תרכובת מזו

תרכובת מזו או איזומר מזו (Meso) היא תרכובת המכילה שני אטומי פחמן אסימטריים (מרכזים כיראליים) או יותר, אבל היא אינה כיראלית (ובהתאם, אינה פעילה אופטית) משום שקיים בה מישור סימטריה פנימי. תכונת האכיראליות של תרכובת מזו מתבטאת בכך שניתן לחפוף בין תרכובת מזו לתמונת המראה שלה על ידי סיבוב במרחב. מולקולה המכילה רק פחמן אסימטרי אחד אינה יכולה להיות תרכובת מזו, והיא תהיה בהכרח כיראלית. לחומצה טרטרית יש 3 איזומרים אופטיים (סטריאואיזומרים) - שני אננטיומרים בעלי פעילות אופטית, בעוד שהאיזומר השלישי, הדיאסטריאומר, שקרוי חומצה מזוטרטרית, אינו פעיל אופטית. שתי דוגמאות נוספות של תרכובות מזו הן: מזו-3,2-דיברומובוטן (meso-2,3-dibromobutane), חומצה ציס-ציקלוהקסאן-2,1-דיקרבוקסילית (cis-cyclohexane-1,2-dicarboxylic acid). כיראליות
ז'יל מאסנה

ז'יל מאסנה (בצרפתית: Jules Massenet;‏ 12 במאי 1842 – 13 באוגוסט 1912) היה מלחין אופרה צרפתי. מאסנה החל לנגן בגיל צעיר. בגיל 18 החל את לימודיו בקונסרבטוריון בפריז אותם סיים בהצטיינות. בשנת 1862 זכה על יצירה מוזיקלית מקהלתית שחיבר בפרס רומא היוקרתי, שאיפשר לו לגור ברומא 3 שנים. משחזר לפריז הצליח בעזרת ידידים להעלות כמה אופרות שכתב בשהותו ברומא, אך ההצגות לא זכו להצלחה מיוחדת. עם העלאת האופרה "הורדוס" בשנת 1881 זכה מאסנה בפרסומו ככותב מצליח. ב-1878 נתמנה לפרופסור לקומפוזיציה בקונסרבטוריון של פריז, ובמשרה זו החזיק עד מותו. מאסנה חיבר 27 אופרות, 3 באלטים, 7 סוויטות תזמורתיות, אורטוריות, קנטטות, מוזיקה קאמרית, רקוויאם, ושירים. מאסנה היה מפורסם מאוד בצרפת במחצית השנייה של המאה ה-19. רוב האופרות שלו נשכחו. אלה ששרדו את מבחן הזמן הן: הרודיאס אופרה (1881) מנון (1884) ורתר - לפי ייסורי ורתר הצעיר מאת גתה (1892) תאיס (1894). הקטעים התזמורתיים המפורסמים של מאסנה הם: הרהורים לכינור ותזמורת, מתוך האופרה תאיס. אראגונז מתוך האופרה אל סיד. מדיה וקבצים בנושא ז'יל מאסנה בוויקישיתוף ז'יל מאסנה, במסד הנתונים הקולנועיים IMDb (באנגלית) ז'יל מאסנה, באתר ספוטיפיי ז'יל מאסנה, באתר AllMusic (באנגלית) ז'יל מאסנה, באתר MusicBrainz (באנגלית) ז'יל מאסנה, באתר Discogs (באנגלית) ז'יל מאסנה, באתר Songkick (באנגלית) ז'יל מאסנה, דף שער בספרייה הלאומית ז'יל מאסנה, באתר אנציקלופדיה בריטניקה (באנגלית) כתבי ז'יל מאסנה בפרויקט גוטנברג (באנגלית) ז'יל מאסנה, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פיטר וגורדון

פיטר וגורדון (Peter and Gordon) - צמד רוק בריטי מהעיר ליברפול מאמצע שנות ה-60. פיטר אשר וגורדון וולר הקימו את הצמד פיטר וגורדון בשנת 1964 וקיבלו חוזה בחברת EMI. השניים שרו בסגנון המרסיביט. הלהיט הראשון שלהם, A world without love, נכתב על ידי פול מקרטני, שהיה אז בן-הזוג של ג'יין אשר, אחותו של פיטר. הלהיט כבש את ראש המצעד הבריטי והוריד משם את Can't buy me love של הביטלס. השיר הגיע גם לפסגת המצעד האמריקאי. גם שני הלהיטים הבאים של הצמד נכתבו על ידי פול מקרטני, והלהיט הרביעי היה ביצוע שלהם לשיר של דל שנון, אך הם לא הצליחו לשחזר את הצלחת הלהיט הראשון. הלהיט הבא שלהם True love ways של באדי הולי החזיר אותם לצמרת, וגם הביצוע שלהם ללהיט של הטדי-ברס To know you is to love you הצליח להגיע אל חמשת הגדולים בבריטניה. באותה תקופה זכו השניים גם להצלחה גדולה בארצות הברית. מבין להיטיהם הבאים, המצליח ביותר היה Lady Godiva שהוחרם בקובנטרי, בה גרה פעם הליידי. השניים נפרדו בסוף 1968. פיטר הפך למנהל בחברת אפל של הביטלס. גורדון פתח בקריירת סולו והופיע בתפקיד פרעה בסרט על פי המחזמר יוסף וכתונת הפסים המשגעת של טים רייס ואנדרו לויד ובר באמצע שנות ה-70. גורדון נפטר ב 2009. A world without love #1UK #1US 04/54 Nobody I know #10UK #12US 07/64 I don’t want to see you again #16US 10/64 I go to pieces #9US 02/65 True love ways #2UK #14US 04/65 To know you is to love you #5UK #24US 07/65 Baby I’m yours #8UK #19US 11/65 Don’t pity me #83US 11/65 Woman #28UK #14US 03/66 There’s no living without your loving #50US 06/66 Lady Godiva #16UK #6US 10/66 Knight in rusty armour #15US 01/67 Sunday for tea #31US 04/67 The Jokers #97US 04/67 You’ve had better times 07/68 Just for you (EP with songs by Freddie And The dreamers) #20UK 1964 Nobody I know 1964 Peter and Gordon #18UK 08/64 A world without love #21US 08/64 In touch with Peter and Gordon 12/64 I don’t want to see you again #95US 12/64 I go to pieces #51US 04/65 True love ways #49US 10/65 Hurtin’ ‘n’ lovin’ 10/65 Woman #60US 03/66 Somewhere... 12/66 Lady Godiva #80US 01/67 Knight in rusty armour 03/67 In London for tea 06/67 הפלישה הבריטית מדיה וקבצים בנושא פיטר וגורדון בוויקישיתוף פיטר וגורדון, במסד הנתונים הקולנועיים IMDb (באנגלית) פיטר וגורדון, באתר ספוטיפיי פיטר וגורדון, באתר AllMusic (באנגלית) פיטר וגורדון, באתר MusicBrainz (באנגלית) פיטר וגורדון, באתר דיזר פיטר וגורדון, באתר Discogs (באנגלית) פיטר וגורדון, באתר Songkick (באנגלית) פיטר וגורדון, באתר SecondHandSongs פיטר וגורדון, באתר בילבורד (באנגלית)
דולר

דולר הוא ההילך החוקי במספר מדינות. הידוע מביניהן הוא הדולר האמריקאי. מדינות נוספות המשתמשות בדולר הן קנדה, אוסטרליה, ניו זילנד ורבות אחרות. מקור השם "דולר" אינו אמריקני, אלא גרמני, ואילו מקור השימוש בשם הוא ספרדי. המקור הגרמני לשם המטבע הוא "יואכימסטאלר" (Joachimsthaler), מטבע כסף במשקל של כ-27 גרם אשר היה בשימוש באירופה במשך מאות שנים, בין היתר באימפריה הרומית הקדושה. המטבע נקרא בשם זה היות שלצורך הטבעת המטבעות הראשונים, שהוטבעו החל מ־1518, השתמשו בכסף שנכרה במכרות הכסף של עמק יואכימסטאל בבוהמיה, כיום יאכימוב (אנ') בחבל הסודטים, צ'כיה. Thal פירושו "עמק" בגרמנית; כיום נהוג הכתיב Tal. העמק היה באותה תקופה תחת שלטון האימפריה הרומית הקדושה, והשימוש במטבע החדש התפשט לרחבי האימפריה. השם יואכימסטאלר היה ארוך מדי, ועד מהרה קוצר ל"טאלר" (Taler או Thaler). בחלקים מסוימים של גרמניה נקרא המטבע Reichsthaler (הטאלר של הרייך). השם "טאלר" היה בשימוש הן בהולנד כ"דאלדר" (rijksdaalder) והן בסקנדינביה כ"דאלר" (דנית: rigsdaler, שוודית: riksdaler). לא ברור כיצד בדיוק הפך הטאלר לדולר. ייתכן כי בהשפעת השמות ההולנדיים והסקנדינביים נקרא המטבע באנגלית "דולר". הסבר אפשרי אחר הוא בקשר שהיה במאה ה-16 בין האימפריה הרומית הקדושה לבין ספרד. המלך קרל החמישי עלה לשלטון בספרד בשנת 1516. בשנת 1519 קיבל לידיו גם את השלטון על האימפריה הרומית הקדושה. ייתכן כי שמו של מטבע הטאלר, שהיה בשימוש באימפריה הרומית הקדושה, התגלגל גם לספרד בשל השלטון המשותף, תוך שינוי שמו לדולר. הספרדים החלו לטבוע מטבעות בני שמונה ריאל (Real de a ocho) החל משנת 1497, אשר מאוחר יותר כונו גם בשם "דולר ספרדי". במטבעות אלו השתמשו הספרדים גם במושבותיהם אשר מעבר לים, בין היתר גם ביבשת אמריקה. בשנת 1535, תחת מלכותו של קרל החמישי, בנו הספרדים במקסיקו את המטבעה הראשונה בצפון אמריקה. מסיבות היסטוריות, נעשה הדולר הספרדי להילך חוקי גם בארצות הברית הצעירה. הגם שבחוק המטבע משנת 1792 הוכרז הדולר האמריקני כהילך חוקי, ואף הוקמה מטבעה לשם כך, לא בוטל מעמדו החוקי של הדולר הספרדי עד לשנת 1857, אז הפך הדולר האמריקני להילך החוקי היחיד באיחוד המדינות. השם "דולר" אמנם שרד בארצות הברית, אך דווקא בספרד ובקולוניות שלה השתרש החל מהמאה התשע-עשרה השם "פסו" כשמו של ההילך החוקי, והוא נפוץ עד היום במדינות שהיו בעבר קולוניות ספרדיות (כגון ארגנטינה, צ'ילה, קולומביה ועוד). ערך מורחב – סימן הדולר הסימון הבינלאומי המקובל לדולר הוא $. סימון זה משמש לדולרים של מדינות שונות, וגם למטבעות שאינם נקראים "דולר". כשרוצים להדגיש שמדובר בדולר אמריקני, משתמשים בסימון $US או בקיצור התקני USD ‏(United States Dollar). מקורו של הסימן הוא מן הפסו הספרדי, שהוא כינוי אחר למטבע ה-Real de a Ocho הספרדי. לפי גרסה זו, הסימן $ התפתח מקיצור השם על ידי כתיבת שתי האותיות P ו-S ביחד. ראיות לתאוריה מראות כי הדולר הספרדי סומן בצירוף ps, וכן ישנן ראיות לכך שאף הדולר האמריקני סומן בצורה זו, אך כשה-p נכתבת "בתוך" ה-s. גרסה זו נראית בעייתית עקב העובדה שהשם פסו ("משקל" בספרדית) הוטבע על המטבעות רק מ-1864. אולם הכינוי "פסו" קיים כבר מ-1537. העובדה שסימן הדולר לא נובע מהאות הראשונה של שמו, בניגוד לרוב מטבעות העולם, מהווה כר פורה לתאוריות רבות. דולר דיסני לירה Welcome to Jáchymov: the Czech town that invented the dollar - מאתר ה-BBC דולר, באתר אנציקלופדיה בריטניקה (באנגלית)
מיקרוסקופ כוח אטומי

מיקרוסקופ כוח אטומי (באנגלית: (Atomic Force Microscope (AFM) הוא מיקרוסקופ בעל רזולוציה גבוהה במיוחד. הרזולוציה שלו יכולה להגיע עד לאנגסטרם בודד. מיקרוסקופ הכוח האטומי הראשון הומצא בשנת 1986, והוא משמש מאז ככלי יסודי בחקר החומר בסקאלות הננומטריות, למטרות דימות ומדידה. מיקרוסקופ זה יעיל במיוחד לחקירת פני שטח של חומרים. עקרון הפעולה של מיקרוסקופ הכוח האטומי הוא השימוש בכוחות משיכה ודחייה בסיסיים. בלב המכשיר חיישן (tip), שנע על פני השטח בשני צירים (אורך ורוחב). כאשר החיישן קרוב מספיק לפני השטח מתחילים כוחות רבים לפעול בינו לבין פני השטח, ביניהם כוחות ואן דר ואלס, כוחות חשמליים, כוחות מגנטיים, כוחות קפילריים וכוחות קזימריים. כוחות אלה מזיזים את החיישן, וביחד איתו זז גם המכלול (cantilever) שמחובר אליו. תנועת המכלול מתורגמת לשינוי בתבליט פני השטח של הדגם. בדרך כלל מטילים קרן לייזר על המכלול, כך שכל שינוי במיקום החיישן יגרום לשינוי בעוצמת קרן הלייזר המוחזרת ממנו לגלאי, ושינוי העוצמה מתורגם לשינוי גובה בפני השטח של הדגם. התוצאה המתקבלת לאחר סריקת פני השטח של החומר באמצעות המיקרוסקופ היא טופוגרפיה תלת־ממדית של הדגם. לא ניתן להסיק ממנה את הרכב החומר, אלא רק את צורת פני השטח, בדיוק גבוה מאוד. למיקרוסקופ כוח אטומי יתרונות רבים על מכשירי מדידה אחרים. הראשון שבהם הוא הרזולוציה הגבוהה שלו. בנוסף לכך, תמונת הדגימה שהוא מייצר היא תלת־ממדית, שלא כמו מיקרוסקופ אלקטרונים המייצר תמונה דו-ממדית של הדגם. כמו כן, אין צורך בריבוץ של שכבת הגנה כנדרש במיקרוסקופ אלקטרונים סורק (SEM), או ריקוע פני השטח כנדרש במיקרוסקופ אלקטרונים חודר (TEM). גם אין צורך לעבוד ברמת ואקום גבוהה - ניתן אפילו לעבוד בסביבה נוזלית, יתרון שמועיל במיוחד לחוקרים מתחומי מדעי החיים. רוב החסרונות של מיקרוסקופ כוח אטומי נוגעים לזמן הרב, יחסית, שאורכת מדידת דגימה אחת. בנוסף, שטח הדגימה וטווח הגבהים הטופוגרפיים הניתנים למדידה קטנים מאוד. לכן שיטה זו מתאימה רק לדגמים קטנים במיוחד. ננוליתוגרפיית עט נובע Hapala, Prokop; Švec, Martin; Stetsovych, Oleksandr; Van Der Heijden, Nadine J.; Ondráček, Martin; Van Der Lit, Joost; Mutombo, Pingo; Swart, Ingmar; Jelínek, Pavel (2016). "Mapping the electrostatic force field of single molecules from high-resolution scanning probe images". Nature Communications. 7: 11560. Bibcode:2016NatCo...711560H. doi:10.1038/ncomms11560. PMC 4894979. PMID 27230940.
חיבוק כלולות

חיבוק כלולות (באנגלית: Amplexus) הוא תהליך בו זכר חסר זנב אוחז בנקבה בעזרת רגליו הקדמיות בזמן שהיא מטילה את ביציה. בו בזמן הזכר מפרה אותן בעזרת נוזל המכיל זרע. מכאן כי ההפריה המתרחשת בתהליך חיבוק כלולות היא הפריה חיצונית, ולא הפריה פנימית. חיבוק הכלולות מתרחש בעיקר בסביבה מימית, אולם קיימים חסרי זנב שחיים בסביבה יבשתית ומקיימים את התהליך על היבשה. דוגמה לכך היא הפרטים במשפחת העגולשוניים. קיימים הבדלים בין חסרי הזנב במקום האחיזה של הזכר בנקבה. כך, אצל חסרי זנב מפותחים יחסית, כמו הצפרדעים, האילניתיים והקרפדיים, אחיזת חיבוק הכלולות מתרחשת באזור בית השחי. לעומת זאת, אצל חסרי זנב מפותחים פחות (אצל בני תת-סדרת הארכאובטרכיה), הזכר אוחז בנקבה בבטן ליד הרגליים האחוריות. הרוב הגדול של חסרי הזנב משתמש באסטרטגיית התרבות זו, בהפריה חיצונית - רק כ-12 מינים מכלל הסדרה משתמשים באסטרטגיה של הפריה פנימית, ואינם מבצעים את חיבוק הכלולות. חיבוק הכלולות הוא אחד מההבדלים המרכזיים בין חסרי הזנב ליתר הסדרות במחלקת הדו-חיים.
The Song Remains the Same

The Song Remains the Same ("השיר נשאר אותו דבר") הוא הפסקול של ההופעה המפורסמת של להקת לד זפלין במדיסון סקוור גארדן משנת 1973. ההקלטות לאלבום התקיימו במהלך שלוש ההופעות המתוכננות של הלהקה ב"גארדן" במהלך סיבוב ההופעות של האלבום Houses of the Holy. כל השירים הוקלטו בידי אדי קרמר ומאוחר יתר נערכו באולפני Electric Lady בניו יורק ובאולפני Trident שבלונדון. על העטיפה מוצג בית קולנוע רעוע שבוסס על אולפן רחוב ישן בלונדון, ששימש בידי הלהקה כתיאטרון חזרות לסיבוב ההופעות של האלבום. סרט ההופעה כולל בתוכו את השיר Black Dog, אך לא את Celebration Day, כשבפסקול שיר אחד נכלל במקומו של האחר. שירים נוספים מהסרט שלא נכנסו לאלבום הם: Since I've Been Loving You, המבוא ל-Heartbreaker, הקטע האינסטרומנטלי Bron Yr Aur ויצירה בשם Autumn Lake. חלק מהשירים שהופיעו גם בסרט וגם באלבום נלקחו מקטעי ההופעות האחרים מאלה שהיו בסרט. שירים נוספים שלא הופיעו לא בסרט ולא בפסקול הם Misty Mountain Hop ו-The Ocean, שהופיעו מאוחר יותר במארז ה-DVD של הלהקה שיצא בשנת 2003. צד 1 Rock And Roll (פייג'/פלאנט/ג'ונס/בונהם) - 4:03 Celebration Day (פייג'/פלאנט/ג'ונס) - 3:49 The Song Remains the Same (פייג'/פלאנט) - 6:00 The Rain Song (פייג'/פלאנט) - 8:25 צד 2 Dazed And Confused (פייג'/הולמס) - 26:53 צד 3 No Quarter (פייג'/פלאנט/ג'ונס) - 12:30 Stairway to Heaven (פייג'/פלאנט) - 10:58 צד 4 Moby Dick (פייג'/ג'ונס/בונהם) Whole Lotta Love (פייג'/פלאנט/ג'ונס/דיקסון/בונהם) ג'ימי פייג' - גיטרה חשמלית והפקה רוברט פלאנט - שירה ג'ון פול ג'ונס - גיטרה בס ג'ון בונהם - תופים מידע על האלבום The Song Remains the Same באתר MusicBrainz מידע על האלבום The Song Remains the Same באתר AllMusic האלבום The Song Remains the Same באתר Discogs